ટ્રેકિંગ સામાન્ય રીતે પર્વત કે જંગલો જેવી જગ્યાઓ પર થતું હોય છે, જ્યાં રહેવા માટેની કોઈ ખાસ સુવિધા હોતી નથી. તેથી રાત્રીનાં સમયે જ્યારે તમારે કોઈ જગ્યા પર રાતવાસા માટે રોકાવાનું થાય ત્યારે તમારે ટેન્ટમાં સુવાનું હોય છે. આ ઉપરાંત ત્યાં ટોયલેટ માટેની કોઈ સુવિધા નહીં હોવાનાં કારણે તમારે ખુલ્લામાં ઝાડવાઓમાં જ જવાનું હોય છે. તેથી એ વખતે ખાસ ધ્યાન રાખવું જોઈએ અને ટોયલેટ માટે જવાનું થાય ત્યારે ક્યારેય એકલા જવાનો આગ્રહ ન રાખવો, સાથે કોઈને લઈને જ જવું. આવા સમયે ટોર્ચ અવશ્ય તમારી સાથે રાખવી. ટ્રેકિંગ માટે ગયા હોવ ત્યારે તમારે જમવામાં ખાસ ધ્યાન રાખવું જોઈએ. ટ્રેકિંગ દરમિયાન બધા કરતા આગળ પહેલા પહોંચી જવાની જીદ ન રાખવી જોઈએ. કોઈ કારણસર તમારા ગ્રુપ કરતા તમારે પાછળ રહેવાનું થાય તો ગ્રુપમાં ઓછામાં ઓછી એક વ્યક્તિને તે અંગે જાણ કરી દેવી જેથી તમે અમુક સમય પછી ગ્રુપ સાથે ન જોડાઓ તો કોઈ તમને શોધવા આવી શકે.